ddrg/super_eurlex huggingface dataset:
7.

ag tabhairt dá haire, tar éis dhúnadh SESAR 1, gur chinn an Comhghnóthas gurbh ann do bharrachas ranníocaíochtaí airgeadais arna bhfáil óna Chomhaltaí arbh ionann é agus EUR 30 959 396; ag tabhairt dá haire, thairis sin, de réir Airteagal 13 den ghníomh bunaidh, nach féidir le comhaltaí an Chomhghnóthais a bheith ag súil le haisíoc a ranníocaíochtaí barrachais faoi seach tráth dhíscaoileadh an Chomhghnóthais ach faoin 31 Nollaig 2024; ag tabhairt dá haire, tar éis an mholta ón gCoimisiún agus ón gCúirt agus na tuairime dearfaí ón gCoimisiún ar an gcinneadh molta, gur ghlac an Comhghnóthas an cinneadh i dtaca le bheith ag dréim le haisíocaíochtaí an 8 Deireadh Fómhair 2020; ag tabhairt dá haire, go háirithe, gur thug an Comhghnóthas aisíocaíocht don Aontas an 4 Nollaig 2020 trí dhá ordú íocaíochta ar leithligh, ceann don sciar a chomhfhreagraíonn don chlár TEN-T agus ceann don sciar a chomhfhreagraíonn don seachtú clár réime; ag tabhairt dá haire, i gcás Comhaltaí seachas an tAontas (seachas AIRBUS agus DFS), gur seoladh na comhaontuithe déthaobhacha a fhormheas an Bord Riaracháin chuig Comhaltaí an 23 Samhain 2020 agus gur cuireadh tús leis na híocaíochtaí nuair a síníodh iad, agus gur íocadh Eurocontrol an 9 Nollaig 2020: ag tabhairt dá haire, thairis sin, ag deireadh 2020, go raibh gach íocaíocht seachas trí cinn déanta, arb ionann a méid agus EUR 30 474 586 (as EUR 30 767 098, i.e. 99 %); ag tabhairt dá haire ón tuarascáil leantach, gur aisíocadh gach barrachas i ranníocaíochtaí airgid thirim don chlár SESAR 1 le Comhaltaí faoi seach Chomhghnóthas SESAR 1 amhail ón 10 Feabhra 2021;
2.

ag tabhairt dá haire go ndearna an Chúirt tuairim cháilithe a eisiúint maidir le dlíthiúlacht agus rialtacht na n-íocaíochtaí is bun leis na cuntais a mhéid a bhaineann leis an toradh ina tuarascáil iniúchóireachta don bhliain airgeadais 2019, inar tháinig an Chúirt ar an tátal go raibh roinnt conarthaí sonracha faoi chreatchonradh le haghaidh seirbhisí TF, go raibh siad neamhrialta, i ngeall nár leanadh aon nós imeachta soláthair iomaíoch; ag tabhairt dá haire go sonrach go raibh ítimí agus seirbhísí ordaithe áirithe nach raibh cumhdaithe faoi na liostaí praghsanna sna tairiscintí a cuireadh isteach ar an gconradh agus gur chinn an Chúirt go ndearnadh íocaíochtaí in 2020 as ítimí nár bhain leis an liosta praghsanna faoin gcreatchonradh sin arbh ionann iad agus EUR 752 654 (3,71 % de na leithreasuithe iomlána a bhí ar fáil i gcomhair íocaíochtaí in 2020); ag tabhairt dá haire, thairis sin, go n-admhaíonn an Chúirt gur ullmhaigh an Ghníomhaireacht plean gníomhaíochta, ag déanamh de réir bharúlacha na Cúirte maidir leis an mbliain airgeadais 2019, agus go ndéanann bainistíocht na Gníomhaireachta faireachán rialta ar a chur chun feidhme;
6.

á athdhearbhú gur cúis imní di an easpa cothromaíochta inscne in ardbhainistíocht agus meánbhainistíocht Oifig BEREC, inar fir iad triúr as gach ceathrar (75 %), agus ar bhord bainistíochta Oifig BEREC, inar fir iad 23 as 29 gcomhalta (79,31 %); ag tabhairt dá haire gur fearr an dáileadh inscne i measc fhoireann fhoriomlán Oifig BEREC, inar fir iad 24 as 42 bhall foirne (57,14 %); á iarraidh an athuair ar Oifig BEREC bearta a dhéanamh chun cothromaíocht inscne a bhaint amach a luaithe is féidir; á iarraidh an athuair ar an gCoimisiún agus ar na Ballstáit go gcuirfear san áireamh an tábhacht a bhaineann le cothromaíocht inscne a áirithiú agus a gcuid comhaltaí á n-ainmniú acu do bhord bainistíochta Oifig BEREC;
12.

á thabhairt dá haire ó thuarascáil na Cúirte gur shínigh an tÚdarás an 19 Bealtaine 2020 conradh chun cúrsaí oiliúna ar an láthair a chur ar fáil ar luach measta conartha de EUR 1 050 000; á thabhairt dá haire barúil na Cúirte, in ainneoin ghéarchéim phaindéim COVID-19 a bheith ag titim amach ag an am, agus srianta a bheith ar imeachtaí ar an láthair, gur shínigh an tÚdarás an conradh agus ina dhiaidh sin leasú ar an gconradh i mí Lúnasa 2020 ar áiríodh ann míreanna nua sa chonradh amhail cúrsaí oiliúna fíorúla a sholáthar; á thabhairt dá haire gur socraíodh na cúrsaí fíorúla sin ar phraghsanna seasta a bhí níos airde ná an praghas ar na cúrsaí oiliúna ar an láthair a comhaontaíodh sa chéad chonradh agus gurbh ionann na hathruithe sin agus coinníollacha conartha nua a d’fhéadfadh, dá mbeidís mar chuid den nós imeachta soláthair tosaigh, breis tairgeoirí a mhealladh ar chostas níos iomaíche ó tharla nach raibh aon teorannú geografach i gceist leis an ngá le hoiliúint phearsanta; á thabhairt dá haire conclúid na Cúirte go raibh síneadh mór curtha le raon feidhme na tairisceana, agus gur leasú substaintiúil é an leasú ar an gconradh, rud arbh ionann é agus sárú ar Airteagal 72(4), pointí (a) agus (c), de Threoir 2014/24/AE ó Pharlaimint na hEorpa agus ón gComhairle (3), agus dá bharr gur dhearbhaigh an Chúirt an leasú ar an gconradh agus gach íocaíocht ghaolmhar roimh CBL de EUR 3 850 in 2020 a bheith neamhrialta; á chur in iúl gur geal léi na gníomhaíochtaí ceartaitheacha a rinne an tÚdarás ina leith sin;
5.

ag tabhairt dá haire go bhfuil dlúthchomhoibriú ag an nGníomhaireacht le gníomhaireachtaí eile, eadhon, an Foras Eorpach chun Dálaí Maireachtála agus Oibre a Fheabhsú (Eurofound), Gníomhaireacht an Aontais Eorpaigh um Chearta Bunúsacha, an Lárionad Eorpach um Fhorbairt na Gairmoiliúna, an tAirmheán Comhpháirteach Taighde agus an tÚdarás Eorpach Saothair, maidir le topaicí comhspéise amhail an beartas um fhostaíocht agus um ghnóthaí sóisialta; ag tabhairt dá haire gur chomhoibrigh an Ghníomhaireacht le Eurostat chun Baraiméadar OSH a fhorbairt; ag tabhairt dá haire go ndearna an Ghníomhaireacht dlúthchomhoibriú leis an nGníomhaireacht Eorpach Ceimiceán maidir le hoibriú substaintí díobhálacha; á thabhairt dá haire gur oibrigh an Ghníomhaireacht go dlúth leis an nGníomhaireacht Eorpach um Shábháilteacht Mhuirí maidir le OSH i gcomhthéacs doirteadh ola; á chur in iúl gur geal léi straitéis 2020-2024 chun gníomhú i gcoinne na hailse san áit oibre;
8.

á chur i bhfios, cé go meastar nach mbeidh tionchar na géarchéime eitlíochta ar an ngeilleagar áitiúil agus ar an margadh saothair chomh díobhálach céanna i nDúiche an Loire, mar gheall ar éagsúlú ard an gheilleagair réigiúnaigh, go bhfuiltear ag súil go dtiocfaidh deiseanna chun cinn san earnáil mhuirí agus in earnáil an fhuinnimh inathnuaite, agus gur gá athsciliú leordhóthanach a dhéanamh dá réir sin;
D.

de bhrí gur leathnaíodh raon feidhme CED a thuilleadh le glacadh Rialachán CED nua in 2021 chuig mórtheagmhais athstruchtúrúcháin a tharla mar thoradh ar an aistriú chuig geilleagar ísealcharbóin nó mar thoradh ar an digitiú nó uathoibriú, agus ag an am céanna an tairseach is gá do ghníomhachtú CED a laghdú ó 500 oibrí iomarcach go dtí 200;
12.

á mheabhrú go bhfuil dícharbónú na hearnála iompair ar tí tarlú; ag tabhairt dá haire go mbeidh tionchar freisin ag an gclaochlú digiteach agus glas ar mhargadh an tsaothair agus go bhfuiltear ag dréim leis go mbeidh tionchar suntasach aige ar earnáil na ngluaisteán; á athdhearbhú, sa chomhthéacs sin, gur cheart ról tábhachtach a bheith ag an Aontas maidir leis na cáilíochtaí is gá a chur ar fáil don athrú cóir i gcomhréir leis an gComhaontú Glas don Eoraip; ag tacú go láidir le CED in 2021-2027 agus, le linn na tréimhse sin, go leanfaidh sé de dhlúthpháirtíocht a léiriú le daoine a ndearnadh difear dóibh agus go gcoinneoidh sé an fócas ar an tionchar atá ag athstruchtúrú ar oibrithe agus á iarraidh go ndéanfar comhleanúnachas beartais a uasmhéadú sna hiarratais a dhéanfar sa todhchaí; á mheas gur cheart aird ar leith a thabhairt ar an oideachas cáilithe, lena n-áirítear an ghairmoiliúint agus an córas déphrintíseachta mar a thugtar air a chur chun cinn, ar córas é a bhfuil sé léirithe go bhfuil sé éifeachtach i roinnt Ballstát;
14.

á thabhairt dá haire go raibh an buiséad oiliúna in aghaidh an oibrí 30 % níos mó in 2021 ná in 2019 agus gurbh é a bhí mar aidhm leis sin cur le hinfhostaitheacht agus soghluaisteacht na foirne;
—

ag féachaint don iarraidh ar thoiliú a thíolaic an Chomhairle i gcomhréir le hAirteagal 189 agus Airteagal 218(6), an dara fomhír, pointe (a)(v), agus den Chonradh ar Fheidhmiú an Aontais Eorpaigh (C9-0147/2022),
2.

á iarraidh ar an gCoimisiún an t-ábhar a tharchur chuig Parlaimint na hEorpa arís má dhéanann sé téacs eile a chur in ionad a thogra, má dhéanann sé a thogra a leasú go substaintiúil nó má tá sé ar intinn aige a thogra a leasú go substaintiúil;
—

ag féachaint d’Airteagal 294(2) agus d’Airteagal 77(2), pointe (c), den Chonradh ar Fheidhmiú an Aontais Eorpaigh, ar dá mbun a thíolaic an Coimisiún an togra do Pharlaimint na hEorpa (C9-0032/2022),
—

ag féachaint do Chinneadh 2005/781/CE ón gComhairle an 6 Meitheamh 2005 maidir le tabhairt i gcrích an Chomhaontaithe le haghaidh comhar eolaíochta agus teicneolaíochta idir an Comhphobal Eorpach agus Poblacht Chónaidhmitheach na Brasaíle (1),
P9_TA(2022)0261

An Coinbhinsiún maidir le hAithint agus Forfheidhmiú Breithiúnas in Ábhair Shibhialta agus Thráchtála: aontachas an Aontais Eorpaigh ***

Rún reachtach ó Pharlaimint na hEorpa an 23 Meitheamh 2022 maidir leis an dréachtmholadh ón gComhairle maidir le haontachas an Aontais Eorpaigh leis an gCoinbhinsiún maidir le Breithiúnais Eachtracha in Ábhair Shibhialta nó Thráchtála a Aithint agus a Fhorfheidhmiú (13494/2021 – C9-0465/2021 – 2021/0208(NLE))

(Toiliú)

(2023/C 32/23)

Tá Parlaimint na hEorpa,

— ag féachaint don dréachtchinneadh ón gComhairle (13494/2021),

— ag féachaint don Choinbhinsiún maidir le Breithiúnais Eachtracha in Ábhair Shibhialta nó Thráchtála a Aithint agus a Fhorfheidhmiú (13494/2021 ADD 1),

— ag féachaint don iarraidh ar thoiliú a thíolaic an Chomhairle i gcomhréir le hAirteagal 81(2), pointe (a), agus Airteagal 218(6), an dara fomhír, pointe (a)(v), den Chonradh ar Fheidhmiú an Aontais Eorpaigh (C9-0465/2021),

— ag féachaint do Riail 105(1) agus (4) agus Riail 114(7) dá Rialacha Nós Imeachta,

— ag féachaint don mholadh ón gCoiste um Ghnóthaí Dlíthiúla (A9-0177/2022),

1. ag tabhairt a toilithe d’aontachas an Aontais Eorpaigh leis an gCoinbhinsiún;
IARSCRÍBHINN A GHABHANN LEIS AN RÚN REACHTACH

RÁITEAS ÓN gCOIMISIÚN MAIDIR LE TACAÍOCHT A THABHAIRT DO MHICRIFHIONTAIR, D’FHIONTAIR BHEAGA AGUS MHEÁNMHÉIDE AGUS DO GHNÓLACHTAÍ NUATHIONSCANTA I gCOMHTHÉACS AN GHNÍMH UM SHEIRBHÍSÍ DIGITEACHA

Aithníonn an Coimisiún a thábhachtaí atá an t-iomaíochas, an nuálaíocht agus an infheistíocht i seirbhísí digiteacha, go háirithe maidir le micrifhiontair, fiontair bheaga agus mheánmhéide agus gnólachtaí nuathionscanta. Chun na críche sin, tá an Coimisiún tiomanta do chomhlíonadh an Ghnímh um Sheirbhísí Digiteacha a éascú do mhicrifhiontair, d’fhiontair bheaga agus mheánmhéide agus do ghnólachtaí nuathionscanta, go háirithe trí chláir ábhartha a úsáid ar mhaithe leis an nuálaíocht, imlonnú teicneolaíochtaí digiteacha agus an caighdeánú.
5.

á chur i bhfios go láidir, in ainneoin na staide eacnamaíche deacra a tháinig as an ngéarchéim sláinte agus as an méadú is déanaí ar phraghsanna fuinnimh, gurb ionann glacadh an euro agus comhlíonadh na gcritéar is riachtanach ag an gCróit agus comhartha polaitiúil láidir maidir le hinmharthanacht agus tarraingteacht airgeadra aonair an Aontais; á chur in iúl, mar sin, gur díol sásaimh di na hiarrachtaí leanúnacha atá déanta ag Rialtas na Cróite i ndáil leis sin; ag creidiúint go gcuirfidh tabhairt isteach an euro ag an gCróit le teacht aniar agus le haontacht an Aontais agus go gcuirfidh sí lena híomhá dhearfach sa réigiún, go háirithe ós rud é gurb é sin an chéad phróiseas comhtháthaithe suntasach de chuid an Aontais tar éis Brexit;
P9_TA(2022)0272

Comhaontú Comhpháirtíochta Iascaigh Inbhuanaithe AE/Oileáin Cook: prótacal cur chun feidhme ***

Rún reachtach ó Pharlaimint na hEorpa an 5 Iúil 2022 maidir leis an dréacht-chinneadh ón gComhairle maidir le tabhairt i gcrích, thar ceann an Aontais Eorpaigh, an Phrótacail maidir le cur chun feidhme an Chomhaontaithe Comhpháirtíochta Iascaigh Inbhuanaithe idir an tAontas Eorpach agus Rialtas Oileáin Cook (12640/2021 – C9-0006/2022 – 2021/0312(NLE))

(Toiliú)

(2023/C 47/28)

Tá Parlaimint na hEorpa,

— ag féachaint don dréachtchinneadh ón gComhairle (12640/2021),

— ag féachaint don dréachtphrótacal ar chur chun feidhme an Chomhaontaithe Comhpháirtíochta Iascaigh Inbhuanaithe idir an tAontas Eorpach agus Rialtas Oileáin Cook (12633/2021),

— ag féachaint don iarraidh ar thoiliú a thíolaic an Chomhairle i gcomhréir le hAirteagal 43 agus le hAirteagal 218(6), an dara fomhír, pointe (a)(v), agus le hAirteagal 218(7) den Chonradh ar Fheidhmiú an Aontais Eorpaigh (C9-0006/2022),

— ag féachaint do Riail 105(1) agus (4) agus Riail 114(7) dá Rialacha Nós Imeachta,

— ag féachaint don mholadh ón gCoiste um Iascach (A9-0197/2022),

1. ag tabhairt a toilithe an prótacal a thabhairt i gcrích;
P9_TC1-COD(2022)0188

Seasamh ó Pharlaimint na hEorpa arna ghlacadh ar an gcéad léamh an 5 Iúil 2022 chun go nglacfaí Rialachán (AE) 2022/… ó Pharlaimint na hEorpa agus ón gComhairle maidir le bearta léirscaoilte trádála sealadach lena bhforlíontar na lamháltais trádála is infheidhme i dtaca le táirgí ó Phoblacht na Moldóive faoin gComhaontú Comhlachais idir an tAontas agus an Comhphobal Eorpach do Fhuinneamh Adamhach agus a gcuid Ballstát, de pháirt, agus an Mholdóiv, den pháirt eile

(Ós rud é gur tháinig an Pharlaimint agus an Chomhairle ar chomhaontú, comhfhreagraíonn seasamh na Parlaiminte don ghníomh reachtach críochnaitheach, Rialachán (AE) 2022/1279.)
P9_TA(2022)0295

Sárú ar bhearta sriantacha an Aontais a shainaithint mar choireanna faoi Airteagal 83(1) CFAE ***

Rún reachtach ó Pharlaimint na hEorpa an 7 Iúil 2022 ar an dréachtchinneadh ón gComhairle maidir le sárú ar bhearta sriantacha an Aontais a shainaithint mar limistéar coireachta lena gcomhlíontar na critéir a shonraítear in Airteagal 83(1) den Chonradh ar Fheidhmiú an Aontais Eorpaigh (10287/1/2022 – C9-0219/2022 – 2022/0176(NLE))

(Toiliú)

(2023/C 47/32)

Tá Parlaimint na hEorpa,

— ag féachaint don dréachtchinneadh ón gComhairle (10287/1/2022),

— ag féachaint don iarraidh ar thoiliú a thíolaic an Chomhairle i gcomhréir le hAirteagal 83(1), an triú fomhír, den Chonradh ar Fheidhmiú an Aontais Eorpaigh (C9-0219/2022),

— ag féachaint do Rialacha 105(1) agus (4) agus Riail 163 dá Rialacha Nós Imeachta,

1. ag tabhairt a toilithe don dréachtchinneadh ón gComhairle;
Airteagal 27

Folúntais

1. Beidh suíochán folamh nuair a thiocfaidh deireadh le sainordú Feisire de Pharlaimint na hEorpa mar thoradh ar an bhFeisire sin éirí as oifig nó fáil bháis, nó mar gheall ar tharraingt siar a shainordaithe nó a sainordaithe.

Líonfar an folúntas ag an gcéad iarrthóir eile ar an liosta iarrthóirí inar toghadh ar dtús an Feisire a fuair bás, a d'éirigh as nó a tarraingíodh siar a shainordú.

2. I gcás ina bhfaigheann Feisire de Pharlaimint na hEorpa arna thoghadh sa toghlach uile-Aontais bás, ina n-éiríonn Feisire den sórt sin as oifig nó ina dtarraingnítear sainordú Feisire den sórt sin siar, cuirfidh Uachtarán Pharlaimint na hEorpa an tÚdarás Eorpach um Thoghcháin ar an eolas láithreach.

3. Faoi réir fhorálacha eile an Rialacháin seo, leagfaidh gach Ballstát síos nósanna imeachta iomchuí chun aon suíochán atá folamh le linn an téarma pharlaimintigh a líonadh, don chuid eile den tréimhse sin.

4. I gcás ina ndéantar foráil shainráite i ndlí Ballstáit maidir le sainordú Feisire de Pharlaimint na hEorpa a tharraingt siar, tiocfaidh deireadh leis an sainordú sin de bhun na bhforálacha dlíthiúla sin. Cuirfidh na húdaráis inniúla náisiúnta Parlaimint na hEorpa ar an eolas ina leith.

5. I gcás ina mbeidh suíochán folamh mar thoradh ar éirí as nó bás, cuirfidh Uachtarán Pharlaimint na hEorpa é sin in iúl láithreach d’údaráis inniúla an Bhallstáit lena mbaineann agus don Údarás Eorpach um Thoghcháin.

6. I gcás ina bhfógraíonn an Pharlaimint go bhfuil folúntas ann maidir le suíochán feisire a toghadh ón toghlach uile-Aontais, cuirfidh an tUachtarán an tÚdarás Eorpach um Thoghcháin ar an eolas ina leith, agus iarrfaidh sé air an suíochán a líonadh ar feadh an tréimhse atá fágtha den sainordú gan mhoill.

Líonfar folúntais i suíocháin feisirí de Pharlaimint na hEorpa arna dtoghadh ón toghlach uile-Aontais leis an gcéad iarrthóir eile ar an liosta ábhartha, de réir an oird tosaíochta.
(2) Ag an seachtú cruinniú de Chomhdháil na bPáirtithe sa Choinbhinsiún, a tionóladh ón 4 go dtí an 15 Bealtaine 2015, comhaontaíodh peinteaclóraifeanól, a shalainn agus a eistir (“peinteaclóraifeanól”) a chuimsiú in Iarscríbhinn A a ghabhann leis an gCoinbhinsiún. Ag an naoú cruinniú de Chomhdháil na bPáirtithe sa Choinbhinsiún, a tionóladh ón 29 Aibreán go dtí an 10 Bealtaine 2019, comhaontaíodh déchófól chomh maith le haigéad sárfhluarochtánóch (PFOA), a shalainn agus a chomhdhúile PFOA-ghaolmhara a chuimsiú in Iarscríbhinn A a ghabhann leis an gCoinbhinsiún. I bhfianaise na leasuithe sin ar an gCoinbhinsiún agus chun a áirithiú go ndéanfar dramhaíl ina bhfuil na substaintí sin a bhainistiú i gcomhréir le forálacha an Choinbhinsiúin, is gá Iarscríbhinní IV agus V a ghabhann le Rialachán (AE) 2019/1021 a leasú freisin trí pheinteaclóraifeanól, déchófól agus aigéad sárfhluarochtánóch (PFOA), a shalainn agus a chomhdhúile PFOA-ghaolmhara a chuimsiú sna hIarscríbhinní agus teorainn tiúchana gach ceann ar leith díobh a lua.

(2) Ag an seachtú cruinniú de Chomhdháil na bPáirtithe sa Choinbhinsiún, a tionóladh ón 4 go dtí an 15 Bealtaine 2015, comhaontaíodh peinteaclóraifeanól, a shalainn agus a eistir (“peinteaclóraifeanól”) a chuimsiú in Iarscríbhinn A a ghabhann leis an gCoinbhinsiún. Ag an naoú cruinniú de Chomhdháil na bPáirtithe sa Choinbhinsiún, a tionóladh ón 29 Aibreán go dtí an 10 Bealtaine 2019, comhaontaíodh déchófól chomh maith le haigéad sárfhluarochtánóch (PFOA), a shalainn agus a chomhdhúile PFOA-ghaolmhara a chuimsiú in Iarscríbhinn A a ghabhann leis an gCoinbhinsiún. I bhfianaise na leasuithe sin ar an gCoinbhinsiún agus chun a áirithiú go ndéanfar dramhaíl ina bhfuil na substaintí sin a bhainistiú i gcomhréir le forálacha an Choinbhinsiúin, is gá Iarscríbhinní IV agus V a ghabhann le Rialachán (AE) 2019/1021 a leasú freisin trí pheinteaclóraifeanól, déchófól agus aigéad sárfhluarochtánóch (PFOA), a shalainn agus a chomhdhúile PFOA-ghaolmhara a chuimsiú sna hIarscríbhinní agus teorainn tiúchana gach ceann ar leith díobh a lua freisin .
P9_TA(2022)0131

Comhchóras cánach breisluacha (CBL): síneadh a chur le tréimhse chur i bhfeidhm an tsásra aistrithe táillí roghnaigh i ndáil le soláthairtí earraí agus seirbhísí áirithe a d’fhéadfadh a bheith soghabhálach do chalaois agus le tréimhse chur i bhfeidhm an tSásra Frithghnímh Mhear in aghaidh chalaois CBL *

Rún reachtach ó Pharlaimint na hEorpa an 3 Bealtaine 2022 ar an togra le haghaidh Treoir ón gComhairle lena leasaítear Treoir 2006/112/CE a mhéid a bhaineann le síneadh a chur le tréimhse cur i bhfeidhm an tsásra aistrithe táillí roghnaigh i ndáil le soláthairtí earraí agus seirbhísí áirithe atá soghabhálach do chalaois agus le tréimhse cur i bhfeidhm an tSásra Frithghnímh Mhear in aghaidh na calaoise CBL (COM(2022)0039 – C9-0053/2022 – 2022/0027(CNS))

(An nós imeachta reachtach speisialta – comhairliúchán)

(2022/C 465/19)

Tá Parlaimint na hEorpa,

— ag féachaint don togra ón gCoimisiún chuig an gComhairle (COM(2022)0039),

— ag féachaint d’Airteagal 113 den Chonradh ar Fheidhmiú an Aontais Eorpaigh, ar dá bhun a chuaigh an Chomhairle i gcomhairle le Parlaimint na hEorpa (C9-0053/2022),

— ag féachaint do Riail 82 dá Rialacha Nós Imeachta,

— ag féachaint don tuarascáil ón gCoiste um Ghnóthaí Eacnamaíochta agus Airgeadaíochta (A9-0128/2022),

1. ag formheas an togra ón gCoimisiún;

2. á iarraidh ar an gCoimisiún measúnú a dhéanamh ar éifeachtaí an tsásra aistrithe táillí sula gcuirfear aon síneadh breise ar a thréimhse iarratais;

3. á iarraidh ar an gComhairle a chur in iúl do Pharlaimint na hEorpa má tá sé beartaithe aici imeacht ón téacs a d’fhormheas Parlaimint na hEorpa;

4. á iarraidh ar an gComhairle dul i gcomhairle leis an bParlaimint má tá sé ar intinn aici an téacs a d’fhormheas Parlaimint na hEorpa a leasú go substaintiúil;
3.

á iarraidh ar an gComhairle dul i gcomhairle le Parlaimint na hEorpa arís má tá sé ar intinn aici an téacs atá formheasta ag Parlaimint na hEorpa a leasú go substaintiúil;
P9_TC1-COD(2022)0138

Seasamh ó Pharlaimint na hEorpa arna ghlacadh ar an gcéad léamh an 19 Bealtaine 2022 chun go nglacfaí Rialachán (AE) 2022/… ó Pharlaimint na hEorpa agus ón gComhairle maidir le bearta um léirscaoileadh trádála sealadach lena bhforlíontar na lamháltais trádála is infheidhme i dtaca le táirgí na hÚcráine faoin gComhaontú Comhlachais idir an tAontas agus an Comhphobal Eorpach do Fhuinneamh Adamhach agus a gcuid Ballstát, de pháirt, agus an Úcráin, den pháirt eile

(Ós rud é gur tháinig an Pharlaimint agus an Chomhairle ar chomhaontú, comhfhreagraíonn seasamh na Parlaiminte don ghníomh reachtach críochnaitheach, Rialachán (AE) 2022/870.)
(18) Chun an córas a chur i bhfeidhm go héifeachtúil, tá sé ríthábhachtach go ndéanfar na nósanna imeachta a chomhordú ar leibhéal grúpa. Beidh sé riachtanach córas a oibriú lena n-áiritheofar an sreabhadh faisnéise gan bhac laistigh den ghrúpa FIN agus i dtreo riaracháin chánach ina bhfuil comheintitis lonnaithe. Ba cheart gur ar an gcomheintiteas féin a bheadh an phríomhfhreagracht an tuairisceán faisnéise a chomhdú. Ba cheart feidhm a bheith ag tarscaoileadh na freagrachta sin, áfach, i gcás ina bhfuil eintiteas eile ainmnithe ag an ngrúpa FIN chun an tuairisceán faisnéise a chomhdú agus a chomhroinnt. D’fhéadfadh sé gur eintiteas áitiúil nó eintiteas ó dhlínse eile a bhfuil comhaontú údaráis inniúil i bhfeidhm aige le Ballstát an chomheintitis a bheadh i gceist. Sa chéad dhá mhí dhéag tar éis a theacht i bhfeidhm, ba cheart don Choimisiún athbhreithniú a dhéanamh ar an Treoir seo i gcomhréir leis an gcomhaontú ar thángthas air leis an gCreat Cuimsitheach maidir le ceanglais a chomhdú faoin gcreat cur chun feidhme GloBE. I bhfianaise na gcoigeartuithe comhlíontachta a cheanglaítear leis an gcóras seo, ba cheart tréimhse 18 mhí a dheonú do ghrúpaí a thagann faoi raon feidhme na Treorach seo den chéad uair chun na ceanglais faisnéise a chomhlíonadh.

(18) Chun an córas a chur i bhfeidhm go héifeachtúil, tá sé ríthábhachtach go ndéanfar na nósanna imeachta a chomhordú ar leibhéal grúpa. Beidh sé riachtanach córas a oibriú lena n-áiritheofar an sreabhadh faisnéise gan bhac laistigh den ghrúpa FIN agus i dtreo riaracháin chánach ina bhfuil comheintitis lonnaithe. Ba cheart gur ar an gcomheintiteas féin a bheadh an phríomhfhreagracht an tuairisceán faisnéise a chomhdú. Ba cheart feidhm a bheith ag tarscaoileadh na freagrachta sin, áfach, i gcás ina bhfuil eintiteas eile ainmnithe ag an ngrúpa FIN chun an tuairisceán faisnéise a chomhdú agus a chomhroinnt. D’fhéadfadh sé gur eintiteas áitiúil nó eintiteas ó dhlínse eile a bhfuil comhaontú údaráis inniúil i bhfeidhm aige le Ballstát an chomheintitis a bheadh i gceist. Sa chéad dhá mhí dhéag tar éis a theacht i bhfeidhm, ba cheart don Choimisiún athbhreithniú a dhéanamh ar an Treoir seo , trí bhíthin gníomhartha tarmligthe ábhartha, i gcomhréir leis an gcomhaontú ar thángthas air leis an gCreat Cuimsitheach maidir le ceanglais a chomhdú faoin gcreat cur chun feidhme GloBE. I bhfianaise na gcoigeartuithe comhlíontachta a cheanglaítear leis an gcóras seo, ba cheart tréimhse 18 mhí a dheonú do ghrúpaí a thagann faoi raon feidhme na Treorach seo den chéad uair chun na ceanglais faisnéise a chomhlíonadh.